በረኛው ጀማል ጣሰው ባለፈው ሁለት ቢጫ ካርድ በማየቱ እዚህ ጨዋታ ላይ መሳተፍ አልቻለም። በመሆኑም ሲሳይ ባንጫ በረኛ ሆኖ ጨዋታው ቀጥሏል። የሴንትራል አፍሪካ አሰልጣኝ ከጨዋታው በፊት እንደተናገሩት፤ “እኛ የኢትዮጵያን ቡድን እናከብራለን። ሆኖም እኛ ያጣነው እድል ነው እንጂ፤ በጨዋታ እንበልጣለን” ብለው ነበር። በርግጥም አሁን እንደምናየው ከሆነ፤ አልፎ አልፎ ሲያጠቁ ይታያል። 25ኛው ደቂቃ ላይ ሽመልስ ያለቀላት ኳስ ስቷል። ከሶስት ደቂቃ በኋላ ደግሞ ሴንትራል አፍሪካ ያለቀለት ኳስ ስቷል። ከአምስት ደቂቃ በኋላ ደግሞ ሴንትራል አፍሪካ ሌላ እድል አግኝቶ፤ በኬታ አማካኝነት የመጀመሪያ ግብ ኢትዮጵያ ላይ ተቆጥሯል። ጥሩ ዜና አይደለም። ጨዋታው ከተጀመረ 30 ደቂቃ ተቆጥሯል።
